മഴയും മിന്നലുമുള്ളപ്പോള് ജാഗ്രത വേണം വൈദ്യുതി വകുപ്പിന്റെ മുന്നറിയിപ്പ് ഷൊര്ണൂര്: മഴയും, ഇടിമിന്നലുമുള്ളപ്പോള് വൈദ്യുതി ഉപകരണങ്ങള്ക്ക് സമീപം നില്ക്കരുതെന്ന് വൈദ്യുതി വകുപ്പിന്റെ മുന്നറിയിപ്പ്. കഴിഞ്ഞ ദിവസം കയിലിയാട് മാന്പറ്റപ്പടിയില് രണ്ട് കുട്ടികള്ക്ക് ഇടിമിന്നലില് പരിക്കേറ്റ സാഹചര്യം കൂടി പരിഗണിച്ചാണ് ജാഗ്രതാ നിര്ദ്ദേശം. ഞായറാഴ്ച ഉച്ചയ്ക്കുണ്ടായ ഇടിമിന്നലിലാണ് മാന്പറ്റപ്പടിയില് വീട്ടിനുള്ളില് വച്ച് കുട്ടികള്ക്ക് പരിക്കുപറ്റിയത്. മാന്പറ്റപ്പടി പാറക്കല് പ്രദീപിന്റെ മക്കളായ അക്ഷയ് 15, അശ്വിന് 12 എന്നിവര്ക്കാണ് പരിക്കേറ്റത്. ടിവി കണ്ടുകൊണ്ടിരിക്കുന്നതിനിടെയാണ് സംഭവം. കുട്ടികളെ കയിലിയാട് സ്വകാര്യ ആശുപത്രിയില് പ്രവേശിപ്പിച്ച് ചികത്സ തേടുകയും ചെയ്തിരുന്നു. ഇവര്ക്കുപുറമേ, പ്രദേശവാസിയായ പുളിക്കല് രാമന്കുട്ടിയുടെ വീട്ടിലെ സ്വിച്ച് ബോര്ഡുകളും ബള്ബുകളും പൊട്ടിത്തെറിച്ചു. മകളായ രഞ്ജിതയുടെ 40 ദിവസം പ്രായമായ കുട്ടിയടക്കം രക്ഷപ്പെട്ടത് തലനാരിഴയ്ക്കാണ്. സ്വിച്ച് ബോര്ഡ് പൊട്ടിത്തെറിച്ച് കുട്ടിക്ക് ചെറിയ അസ്വസ്ഥത ഉണ്ടായതായി ഇവര് പറഞ്ഞു. മാന്പറ്റപ്പടി അങ്കണവാടിലെ മെയിന്സ്വിച്ച് ബോര്ഡും വയറിംഗും പൂര്ണമായി കത്തി നശിക്കുകയും ചെയ്തിരുന്നു. സമീപവാസികളായ പുല്ക്കുഴിത്തൊടി ശങ്കരനാരായണന്, മാരിയത്തൊടി ദേവയാനി എന്നിവരുടെ വീടുകളിലെ വൈദ്യുതോപകരണങ്ങള്ക്കും നാശനഷ്ടം സംഭവിച്ചു. പൂതന്പലത്ത് ശങ്കരന്റെ വീടിന്റെ ചുമരില് വിള്ളലുണ്ടായി. കയിലിയാട് മാന്പറ്റപ്പടി ഭാഗത്ത് 10 വീടുകള്ക്കാണ് ഇടിമിന്നലില് വലിയ നാശനഷ്ടങ്ങളുണ്ടായത്. പലഭാഗത്തും വീടുകളിലേക്കുള്ള വൈദ്യുതവയറുകള് കത്തിനശിക്കുകയുമുണ്ടായി. പത്ത് വീടുകളിലാണ് ഇത്തരത്തില് നാശനഷ്ടങ്ങള് ഉണ്ടായത്. സ്ഥലം സന്ദര്ശിച്ച കെഎസ്ഇബി അധികൃതര് വീടുകളിലെ വയറിംഗുകള് പരിശോധിച്ചു. ഉയര്ന്ന ഗുണനിലവാരമുള്ളവയറുകള് തന്നെ വീടുകളില് വൈദ്യുതി പ്രവൃത്തികള്ക്ക് ഉപയോഗിക്കണമെന്ന് ഇവര് മുന്നറിയിപ്പ് നല്കി. ശക്തമായ മഴയും കാറ്റും ഇടിമിന്നലും ഉള്ളപ്പോള് വൈദ്യുതി ഉപകരണങ്ങളില് നിന്നും അകലം പാലിക്കാന് കുട്ടികളും മുതിര്ന്നവരും ഒരു പോലെ തയാറാകണമെന്നാണ് വൈദ്യുതി വകുപ്പ് നല്കുന്ന മുന്നറിയിപ്പ്. ജനാലകളും വാതിലുകളും തുറന്നിടാതിരിക്കാന് പ്രത്യേകം ശ്രദ്ധിക്കുകയും വേണം. ഇതോടൊപ്പം ഇവയുടെ സമീപത്ത് നില്ക്കാനും പാടുള്ളതല്ല. വൈദ്യുതി ഉപകരണങ്ങള് മഴയുള്ളപ്പോള് വൈദ്യുതി കേബിളുകളില് നിന്ന് വേര്പെടുത്താ നും ശ്രദ്ധിക്കണമെന്നാണ് നിര്ദ്ദേശം.